Esitystä valmisteltaessa pohdittiin myös erilaisia keinoja, joiden avulla sopijapuolilla olisi mahdollista saada nopeammin selvyys työnteon luonteesta. Tällaisen matalan kynnyksen oikeusturvaelimen tai -väylän luominen edellyttäisi kuitenkin perusteellisempaa valmistelua. Tässä vaiheessa esityksen valmistellut työryhmä päätyi määrittämään kokonaisharkinnassa huomioon otettavia tekijöitä. Tämä tarjoaa sekä työnteon osapuolille että viranomaisille välineen työsuhteisen työn ja yrittäjätyön väliseen rajanvetoon.